### Beslutningstema

Der skal tages stilling til yderligere forlængelse af fristen for indberetning af Skema B for Tønder Andelsboligforening projekt "Tømmergården".

### Historik

Kommunalbestyrelsen godkendte den 22. december 2022 Skema A for etablering af 52 nye almene boliger på [adresse] i Tønder, "Tømmergården", herunder de økonomiske afledte forudsætninger for byggeriets gennemførelse. Tønder Andelsboligforening blev meddelt skriftlig tilsagn samme dato.

Kommunalbestyrelsen godkendte den 29. februar 2024 at fristen for indberetning af Skema B blev udsat med 9 måneder til den 31.12.2024.

### Sagsfremstilling

[adresse] skal i forbindelse med byggeriet på [adresse], senest 15 måneder efter at være meddelt tilsagn om støtte, indberette oplysninger om byggeriet (Skema B), herunder de priser som danner grundlag for Kommunalbestyrelsens godkendelse af byggeriets anskaffelsessum før byggeriet påbegyndes. Overholdes fristen på 15 måneder ikke, bortfalder tilsagnet.

Byggeriet opføres efter den delegerede bygherremodel sammen med den private part Ejendomsselskabet Trælasten ApS.

Med baggrund i presset på bygge- og anlægssektoren blev Pernille Hermansen ændret. Det betyder at Kommunalbestyrelsen kan godkende, at fristen på 15 måneder for indberetning af Skema B, kan forlænges op til 36 måneder efter, at tilsagnet blev meddelt.

Hensigten med ændring af Pernille Hermansen er, at boligorganisationerne m.v. kan udskyde deres udbud af byggearbejder til et senere tidspunkt, hvor presset på bygge- og anlægssektoren er aftaget.

Med baggrund heri ansøgte Kuben Management som bygherrerådgiver for Tønder Andelsboligforening i februar måned 2024 om Kommunalbestyrelsens godkendelse af, at fristen for indberetning af Skema B forlænges til den 31. december 2024, dvs. med yderligere 9 måneder fra den oprindelige frists udløb den 22. marts 2024.

Kuben Management begrundede deres ansøgning med, at licitation forventes afholdt inden sommerferien 2024, og skulle licitationsresultatet medføre en forhandlingsrunde med entreprenørerne var der en forhåbning om, at dette kunne afklares i efteråret 2024, således at Skema B kunne fremsendes inden årsskiftet 2024/25.

Forudsætningerne har vist sig ikke at holde, hvorfor Kuben Management har fremsendt ny ansøgning om Kommunalbestyrelsens godkendelse af, at fristen for indberetning af skema B forlænges til den 22. december 2025, dvs. med yderligere 12 måneder.

Kuben Management begrunder deres ansøgning med at licitation nu forventes afholdt primo 2025. Medfører licitationsresultatet inklusiv en forhandlingsrunde, hvor der ikke kan opnås enighed med entreprenørerne, et nyt udbud, ønsker Kuben Management som "buffer" også at have denne mulighed.

Tidslinje i henhold til udløb for indberetning af skema Stine Holm

![](data:image/png;base64...)

En fristforlængelse med yderligere 12 måneder vil derfor udnytte den maksimale ramme, som Kommunalbestyrelsen kan forlænge fristen for indberetning af skema B med efter Støttebekendtgørelsen.

### Økonomi

Ingen i forbindelse med fristforlængelse.

### Lovgrundlag

Støttebekendtgørelsen § 36

### Indstilling Fagchefen for Politik og Strategi indstiller,

|  |  |
| --- | --- |
| at | fristen for indberetning af Skema B forlænges til 22. december 2025, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 21. november 2024, pkt. 8:

Indstillingen anbefales.

Jakob Kjeldsen (C) blev erklæret inhabil og deltog ikke i sagens behandling.

### Beslutning

Kommunalbestyrelsen erklærede Jakob Kjeldsen inhabil, hvorfor han ikke deltog i sagens behandling.

Indstillingen godkendt.